لف اللسان جين وراثي ولا مهارة بتطور بالتدريب؟
#000001
أكيد كان معاك حد في المدرسة وإنت صغير كان بيعرف يلوي لسانه ويعمله على شكل حرف U مثلا، أو أكيد إنت مرة حاولت تقف قدام المرايا وتلوي لسانك بأي شكل من الأشكال، وطبعا لو عرفت تعملها من أول مرة هتبقى مبسوط بنفسك، ولو ماعرفتش هتحاول مع نفسك كل ما تفتكر الموضوع ده، بس لو عرفت تعمل كده اعرف إنك واحد من ضمن حوالي 65% لـ 81% بيعرفوا يعملوا الحركة دي.
#000002
موقع “news medical” قال إن فيه أنواع كتير للف اللسان زي مثلا:
#000003
1- لف اللسان: وهو لف حرف اللسان وده ممكن ناس تعمله عن طريق مساعدة سنانها
#000004
2- دحرجة اللسان: وده ممكن عن طريق إن الشخص يلف أطراف لسانه الجانبية لفوق ويعملها على هيئة أنبوبة، وده أكتر أنواع اللف انتشار.
#000005
3- قلب اللسان: لو الشخص قدر يلف الحواف الجانبية للسان فبيخلي اللسان مقلوب، بمعنى إن ضهر لسانه هو اللي فوق ووش لسانه تحت، ودي صعبة جدا بالنسبة لمعظم الناس.
#000006
4- تشكيل اللسان على شكل البرسيم: وده أصعب أنواع الألتواء في اللسان لإن الشخص بيعمله أطراف لسانه فيها ثنيات شبه ورقة البرسيم، وممكن بعض الأشخاص يعملوا 3 منحنيات، وفيه ناس تانية تقدر تعمل 4.
#000007
وبالرغم من تنوع أشكال لف والتواء اللسان إلا إن مش كل الناس تقدر تعمل كده مهما حاولت واتدربت وده لسبب علمي وهو الجينات الوراثية اللي بياخدها الأنسان من أهله وهي اللي بتخليه قادر يلف لسانه أو لا، فلو إنت مابتعرفش تعمل الحركة دي اعرف إنك ماورثتش الجين ده.
#000008
ولف اللسان ممكن أي شخص عنده نسخة أو نسختين من الجين ده يقدر يعمله، لكن لما شخص بيتولد عنده الجين ده متنحي من الأب والأم، وللسبب ده لو الأب والأم أو واحد منهم بيقدر يلفل لسانه الأطفال كمان هيقدروا يعملوا الحركة دي.
#000009
ولكن لو فيه واحد من الأطفال مابيعرفش يلف لسانه لإن الجين ده متنحى عنده مش لازم يبقى باقي الأطفال عندهم الجين متنحي، فممكن يبقى الطفل التاني بيعرف يعمل الحركة دي.
#000010
لكن موقع “bbc” قال إن عالم الوراثة “ألفريد ستورتيفانت” هو اللي اقترح سنة 1940 إن صفة لف اللسان بترجع للجينات ومزيج بين جينات الأب والأم زي لون العين والبشرة ووجود نمش مثلا، وقال إنه عمل تجربة على مجموعة من الأطفال والأطفال اللي رفضوا يفتحوا بوقهم اعتبرهم مش قادرين يعملوا كده لكن الأطفال اللي فتحوا بوقهم طلعوا فعلا بيعرفوا يلفوا لسانهم، ولقى منهم 4 أطفال بالرغم إن مفيش حد من أهلهم كان بيعرف يلف لسانه، وفي الأخر وصل إن لف اللسان بيبقى مشروط جزئيا ً بالوراثة.
#000011
ولو كان ده صح فمعنى كده إن التوائم المتطابقة لازم يبقوا بيعرفوا يعملوا الحركة دي أو مابيعرفوش يعملوها هما الأتنين وده لإن الجينات بتبقى متطابقة، ولكن في دراسة في الخمسينات اتعملت على 33 توأم متطابق، وطلع مافيش منهم إلا 7 بس متطابقين في حركة اللسان والباقي بيبقى واحد وواحد.
#000012
وبعدها “ألفريد ستورتيفانت” لما شاف البحث ده أعلن في كتاب له سنة 1965 إن لف اللسان مش جينات وراثية ولكن ده مامنعش من تدريس النظرية اللي بتقول إن لف اللسان مبني على الجينات الوراثية.
#000013
معاناة أصحاب الشخص العصبي
#000015
موضوع مايهمكش: 6 معلومات محتاج تعرفها عن لعبة الـ "Slinky" أو السوستة المطاطة
#000016
في اليوم العالمي للشلل الدماغي هنقولك على 5 أفلام أتكلمت عنه
#000017
في اليوم العالمي للقلب.. معلومات عن أمراض القلب ونصايح عن إزاي تحمي قلبك
#000018
موضوع مايهمكش 34
#000022
دليلك الكامل لقراية الفنجان
“ريد فلاجز” لو لقيتها في بداية أى علاقة خد ديلك في سنانك وأجري
نصائح عشان تعرف إزاي تـMove On من أي علاقة
إزاي تعرف إنك بتستغل اللي حواليك وأنت مش حاسس؟
#000024